**III. Halcatraz Fishing and Hunting kupa 2020 - Versenyszabályzat**

**2020. május 24-30.**

**A verseny időtartama:** 128 óra

**A versenyen résztvevő csapatok száma:** maximum 40 csapat (csapatonként 3-4 fő)

**Nevezés a versenyre: 100.000 Ft/csapat**

**A verseny menete:**

* Gyülekező: 2020. május 24. 14:00
* Sorsolás: 2019. május 24. 16:00
* A verseny kezdete: 2019. május 25. 06:00
* A verseny vége: 2019. május 30. 14:00
* Eredményhirdetés: 2019. május 30. 16:00

**A verseny szabályzata:**

* A versenybe csak a ponty és az amur számít bele.
* Súlyhatár: Ponty:5 kg, Amur: 8 kg (5 kg alatti ponty és a 8 kg alatti amur nem számítanak bele a versenybe)
* A horgásztó szabályzatát mindenki köteles betartani.
* A versenyre nevezni előzetesen telefonon 2020. május 15-ig lehet.
* A nevezési díj felét (50.000 Ft) előre kérjük átutalni a telefonon egyeztetett bankszámlaszámra a későbbiekben meghirdetett időpontig szükséges. A beérkezett összeg után válik hivatalossá a regisztráció! A fennmaradó összeget a verseny megnyitója előtt kell kiegyenlíteni.
 (A számlákat itt kapják meg a csapatok)
* A versenyen maximum 40 csapat indulását tudjuk elfogadni.
* A verseny végeredményébe a megfogott halak mennyisége (összsúlya) számít.
* **A verseny díjazásánál a pénzjutalom összege 15 csapat nevezése esetén már biztosított. Illetve a hirdetett nyereményeken felül a verseny fő szponzora által több százezer forint összegű tárgynyeremény kerül kiosztásra a díjazottak között, amely tárgyakat folyamatosan közzé fogunk tenni.**
* A helyek kiválasztása a következő módon történik: A csapatok (nevezési lista alapján) először kihúznak egy sorszámot, ami alapján kialakul egy sorrend. A kialakult lista szerint kezdetét veszi a helyek kihúzása. A csapatok által kihúzott sorszám a térképen szereplő hely száma.
* A verseny dudaszóval kezdődik és végződik.
* A csapatok a saját szektorukban horgászhatnak, ami kb. 250 méter hosszú és 50 méter széles.
* Csónakkal a vízen a vízi közlekedés szabálya szerint lehet tartózkodni.
* Csónakot mindenki saját felelősségére használhatja.
* A versenyen dobós és húzós módszer is alkalmazható. Etetőhajó is használható.
* A kijelölt helyeken a csapatok felelnek a tópart és halak épségéért.
* A csapatok **6 bottal** horgászhatnak.
* Minden csapat 3 db bóját helyezhet el a szektorában. **Szektoron kívüli horgászatot a versenybírók minden nap szúrópróbaszerűen ellenőrizni fogják oly módon, hogy csónakkal végig mennek egy –egy kiválasztott horgászkészségen. Szektoron kívüli horgászat először figyelmeztetést, második alkalommal a versenyből való kizárást jelent.**
* A versenyen fonott FŐZSINOR és fonott Dobó előke (csapó) használata nem engedélyezett.
* Minimum 0.25mm-es főzsinór használható.
* A versenyen pontymatrac, 2 db úszó mérlegelő, sebfertőtlenítő, nagyméretű merítőháló és nagy pontyzsák kötelező. Pontyzsákból legalább 10 db kötelező a csapatoknak. Ezek meglétét a verseny előtt ellenőrizni fogjuk. 10 kg feletti példányokat külön pontyzsákban kell elhelyezni.
* Amurokat minden esetben úszómérlegelőben kell tartani a mérlegelésig.
* Sérült, beteg halat azonnal jelenteni kell, lemérésre kerül és beleszámít a fogásba. Elpusztult halat nem mérlegelünk. **Akinek a saját hibájából több hal elpusztul, azt a szervezők azonnali hatállyal, kizárják és a kár megtérítését követelik!**
* Mérlegelés, mindenkinek a horgászhelyén történik folyamatosan. A csapatnak egy tagot biztosítani kell a mérlegeléshez. **A mérlegelés hitelessége érdekében a szomszédos csapatból 1 fő jelenléte szükséges.**
* Etetni, Csalizni Bojlival, Pelettel, tigrismogyoróval és szemes takarmánnyal lehet. Élő csali használata TILOS! Etetési mennyiségi korlátozás NINCS.

Szemes takarmányok csak főzött állapotban lehetnek.

* Pasztaólom használata engedélyezett.
* Rakéta, katapult, parittya, PVA háló, dobócső engedélyezett.
* Halradar használata engedélyezett.
* Horgászni szigorúan csak partról engedélyezett, a hal fárasztása céljából, csónak használható!
* A verseny vége előtt megakasztott hal még beleszámít a versenybe.
* A versenyzőknek kötelező betartani a versenybírók és szervezők kéréseit.
* A verseny időtartama alatt észrevett szabálytalánságokat a versenybíróknál írásban kell jelezni.
* **A verseny közben a csapatok óvást nyújthatnak be a versenybírósághoz. Az óvásnál 30 ezer forintot letétbe kell helyezni a vizsgálat idejére, ha bebizonyosodik a bejelentő csapat igaza, akkor a 30 ezer forint visszajár, amennyiben nem bizonyosodik be úgy az óvási díj a verseny szervezőjét illeti.**
* A versenyen időpontja alatt történő balesetekért a versenyzők maguk vállalnak felelősséget.
* A verseny a tározó teljes területén zajlik, ahol három szektort alakítunk ki: **mélyvízi szektor, középvízi szektor, sekélyvízi szektor.**
* **A horgászhelyek elfoglalása után a verseny kezdetéig engedélyezett: táborépítés, helyek keresése, radarozás, bóják elhelyezése, alapozó etetés.**
* A versenykiírást igények szerint a szervező módosíthatja.

**A verseny díjazása:**

**I. hely:** Ereklye + 500.000 Ft

**II. hely:** Ereklye + 300.000 Ft

**III. hely:** Ereklye + 200.000 Ft

**IV. hely:** Ereklye

**V. hely:** Ereklye

**Big fish:** Kupa + 100.000 Ft

**Legnagyobb átlagsúly:** Ereklye

**Napi legnagyobb hal megfogása:** 10.000 Ft/ naponta

**Szektorgyőztesek:** Tárgynyeremény

**Nevezés: 06 20 500 6151**

**06 70 533 1413**

A változás jogát fenntartjuk!!!!

**II. Halcatraz kupa –Levelek**

**Verseny szabályzat kiegészítése**

* **Minden csapatnak kötelessége minimum tíz  darab, minimum 80\*120 cm-es pontyzsákkal, vagy lebegő mérlegelővel rendelkeznie, melyben a halat biztonságosan le tudja tárolni a mérlegelésig. Pontyzsákot a szervező nem biztosít. A kifogás idejétől a mérlegelésig a felelősség a halak épségére vonatkozóan a versenyzőket terheli! A kifogott halakat, pontyzsákban a parthoz kikötni szigorúan TILOS!**
* **A verseny teljes időtartama alatt kiegészítő és szintén jogvesztő feltétel még az itt előírt kiegészítő eszközök bemutatása, majd rendeltetésszerű, folyamatos használata. A legalább 2 db nagyméretű merítőszák (minimum 90x90x70 cm, 1×1 cm alatti szövésű)**
* **Az előírás szerinti 2 db, minimum 60×100 cm-es belméretű pontymatrac esetében a használat már az 5 kg feletti hal megszákolásakor, annak vízből történő kiemelésekor, biztonsági alátétként is szükséges! A pontymatrac használata a csónakokban is kötelező, továbbá minden halnál kötelező – lehetőleg színtelen – seb-fertőtlenítő fotózás utáni használata is.**
* **A halvédelmi eszközök, nem illetve nem rendeltetésszerű használata miatt, a büntetési szankciók lépnek életbe! (első esetben sárga lap!)**
* **A szabályok megszegése (pl. szektoron túlhúzás, halakkal történő nem megfelelő bánásmód stb. stb. büntetési szankciók lépnek életbe! (első esetben sárga lap!)**
* **A második sárgalap megszerzése után a versenyből a csapat kizárásra kerül.**
* **Sárga lap esetén a versenybíróság 5 órára felfüggeszti az adott csapatnál a horgászatot.**
* **Mérlegelésnél a szomszéd csapatból 1 fő jelenléte szükséges, aki jelenlétével és aláírásával hitelesíti a mérést!**

**Csónakhasználat:**

* A versenyen csak és kizárólag a regisztráció során ellenőrzött és megfelelő minősítést elnyert csónak használható.
* Felfújható gumicsónak használata engedélyezett.
* A versenyen kizárólag elektromos motor használható.

**Kötelező felszerelések minden használatban lévő csónakban:**

* két evező,
* két mentőmellény,
* minimum 1 db 2 literes vízmerő edény,
* napnyugtától – napkeltéig a csónak és a horgászhely kivilágítása kötelező.
* horgony, mely minimum 5 kg súlyú,
* 10 méteres kötél, melynek vontatószemmel kell rendelkeznie,
* Mentőmellény használata a verseny teljes időtartama alatt a csónakban kötelező. Ennek elmulasztása első esetben figyelmeztetést (sárga lap), második esetben kizárást (piros lap) eredményez!
* A csónakot a parton megfelelően és biztonságosan rögzíteni kell.
* A verseny időtartama alatt csapatonként egyidejűleg 2 csónak lehet vízen, viszont minden esetben 1 főnek a parton kell lennie!
* Csónak cserét megelőzően a versenybírót értesíteni kell.

**A meglévő eszközöket a verseny regisztrációja előtt ellenőrizzük,**

 **azaz 2019. május 26. 14 órától**